text: Skyderiet: Offer og gerningsmand er nu døde
  19 maj 2014 kl. 13.43
  Den 29-årige mand fra Brørup, der skød to andre og efterfølgende sig selv, er nu død. Det ene offer er erklæret hjernedødt.
  Lægerne på Odense Universitetshospital har nu erklæret både offer og gerningsmand døde.
  Offeret er erklæret hjernedødt. 
  Efter nærmere aftale med de pårørende forbereder hospitalet nu at indstille respirator-behandlingen af den 24-årige.
  Politiet fortsætter med at undersøge baggrunden og omstændighederne ved den 29-åriges handling, der menes begrundet i jalousi.
  